איקאה ישראל השיקה את חנות IKEA KITCHENS, חנות קונספט למטבחים. כיום, קיימת בעולם חנות אחת בלבד מסוג זה, בשטוקהולם, כאשר חנות תל אביב תהיה הראשונה בעולם שנפתחת מחוץ לשבדיה.
שוקי קובלנץ, מנכ"ל איקאה ישראל: "פתיחת חנות IKEA KITCHENS היא חלק ממהלך כולל להעמקת אחיזתה של איקאה ישראל בקטגוריית המטבחים. חנות הקונספט מאירה זרקור על תחום המטבחים, מציגה את מגוון אפשרויות העיצוב והאבזור וכל זאת בליווי אישי של מעצבי המטבחים שלנו מתחילת תהליך הרכישה ועד סופו."
חנות IKEA KITCHENS משתרעת על שטח של 500 מ"ר ומציגה 14 מטבחים במגוון סגנונות עיצוב: מודרני, כפרי, סקנדינבי, צבעי עץ ועוד. כמו כן, בחנות קיימות עמדות תכנון עבור פגישות אישיות עם מעצבי המטבחים וכן אפשרות לרכישת מכשירי חשמל משלימים למטבח.
המהלך האסטרטגי בתחום המטבחים כולל את שיפוץ ושדרוג מחלקות המטבחים בארבעת חנויות הרשת בבאר שבע, קרית אתא, ראשון לציון ונתניה, שיציגו עם חנות הקונספט, את מגוון המטבחים הרחב שמציעה איקאה. במחלקות המטבחים מוצגות אפשרויות העיצוב החל מחזיתות, אבזור פנימי, פרזול, משטחי עבודה ושיש וזאת ברמות מחירים המתאימות לכל כיס ותחת מעטפת של אחריות ל- 12 שנים.
אפרת צור, סמנכ"לית שיווק ואסטרטגיה איקאה ישראל: "בשונה מעיצוב ואבזור חדרי הבית האחרים, קניית מטבח הינה תהליך מורכב המצריך מאמץ והשקעה מיוחדים. לכן, בעת רכישת מטבח, השיקולים המרכזיים העומדים לנגד עיניהם של הלקוחות, מלבד עיצוב המטבח, הם אמינות, שירות ואחריות. יתרה מכך, המטבח מעורר בנו הישראלים, רגשות חזקים יותר מכל חדר אחר בבית. מדובר על מקום בו המשפחה מתכנסת, בו אנו מבשלים ומארחים והוא למעשה מהווה את מרכז הבית. מתוך תובנה זו ועל מנת להעמיק את האחיזה בקטגוריית המטבחים, החלטנו לצאת במהלך אסטרטגי הכולל הקמת חנות קונספט, עיצוב ושדרוג מחלקות המטבחים בחנויות הרשת ויצירת חוויית משתמש חדשנית וייחודית באתר האינטרנט שלנו."
במסגרת המהלך משיקה החברה מתחם מטבחים חדשני באתר האינטרנט של איקאה ישראל, המאפשר לראשונה לערוך סיור וירטואלי במחלקת המטבחים של איקאה ולצפות מהמחשב או מהסמארטפון במגוון סגנונות המטבחים המוצגים בחנויות, להתרשם משלל הצבעים והחזיתות ולקבל השראה עיצובית. כמו כן, המתחם מאפשר שימוש בכלי תכנון, כך שהלקוחות יכולים לעצב בעצמם את מטבח חלומותיהם ולהביא עימם את התכניות שהכינו לפגישה עם מעצב המטבחים.
פגישת תכנון עם מעצבי המטבחים של איקאה ניתן לתאם באמצעות אתר האינטרנט בכתובת: www.ikea.co.il/kitchens/tour או באמצעות מוקד השירות הטלפוני 35832*.
המטרה: עור יפה, אחיד, קורן- גם בגיל 50!
·סדרת AGE PERFECT – Renaissance cell renew– במחירי מיוחד לחודש ההשקה ינואר 2019: 99 ₪ בלבד (במקום 120 ₪) .
בסביבות גילאי ה-50, אורך החיים עדיין מאופיין בקצב גבוה; אך מראה העור מתחיל להשתנות ולאבד מזוהרו ומחיוניותו. הדבר נעוץ בהאטה של קצב התחדשות התאים בעור. הדבר גורם למראה עייף, גוון עמום ומראה בוגר יותר ולא אחיד.
על מנת לתת מענה, וכהמשך למחקרים קבועים שנערכים בהתמדה במעבדות לוריאל פריז על מנת להביא ללקוחות המותג את החידושים האפקטיביים ביותר בתחום העור, מציגים המומחים במעבדות "לוריאל פריז" את סדרת AGE PERFECT – Renaissance cell renew, סדרה שמהווה את הדור החדש לסדרת רנסנס המוכרת והאהובה- עם פורמולה חדשה, תולדה של התגלית לפיה חיבור בין פטריית הכמהין הנדירה, הידועה ביכולות החידוש שלה, לבין תמציות תה שחור שעבר תהליך תסיסה, מסייע ביעילות רבה יותר להשיג עור איכותי, קורן, אחיד ובעל מראה מוצק יותר- ללקוחות העור הבוגר.
- תמצית מפטריית הכמהין הנדירה: דרושים משאבים משמעותיים על מנת לאתר ולהפיק שימוש אפקטיבי מכמהין, פטרייה נדירה שגדלה תחת האדמה בלבד. בלוריאל פריז משתמשים ביכולות החידוש היעילות שלה, על מנת לסייע בקצב התחדשות התאים ולהשיג מראה עור איכותי, זוהר ורענן יותר.
- תה שחור מותסס: כאן בתפקיד נוגד חמצון עוצמתי, המגן על העור מהשפעות הסביבה המזיקות (רדיקליים חופשיים), הגורמות לעורינו להיראות בוגר יותר ויותר. ברפואה הסינית, תה שחור נמצא בשימוש גבוה הודות לתועלות שלו. תמציות התה שנמצאות בסדרת רנסנס המחודשת עברו תהליך של תסיסה, ולכן נוגד החמצון הטבעי הזה- הפך עוצמתי אף יותר.
AGE PERFECT – Renaissance cell renew- סדרת טיפוח הכוללת קרם עיניים למראה זוהר, סרום משקם, קרם לילה למראה חיוני וקרם יום עם מקדם הגנה SPF15. כל המוצרים מכילים את רכיב פטריית הכמהין ואת תמצית התה השחור.
קרם היום המשקם מסייע בחידוש תאי העור להארה ותחושת מיצוק ומראה חיוני, בתוספת מסנני קרינה UVA/ UVB ומקדם ההגנה SPF 15. מרקמו קטיפתי ונספג במהירות. התוצאה: יום אחר יום העור ,העור בעל מראה חלק , מוצק וזוהר יותר⃰ .
במהלך הלילה, מתבצעת הפעילות התאית בקצב גבוה יותר, ולכן זהו הזמן הטוב ביותר לטפח את העור ולהזינו. קרם הלילה המשקם מאיץ את חידוש תאי העור, מזין את העור, והוא נספג בקלות ובמהירות.
תוצאה מיידית: העור בעל מגע רך, מוזן ובעל תחושה נינוחה יותר⃰.
בבוקר: המראה החיוני שב לעור הפנים⃰.
פורמולה חדשנית המשקפת את המומחיות של לוריאל, להעניק ללקוח מראה עור יפה יותר עכשיו, ומראה צעיר יותר עם התמדה יומיומית: היא מסייעת בהמרצת פעילות תאי העור לשיפור חילוף החומרים, וכתוצאה- שב המראה החיוני לעור. הטיפול המשקם והאינטנסיבי מסייע ליצור תאים חדשים, והמראה הקורן נראה לעין.⃰ בסרום שולבו חלקיקים מוזהבים, למראה עור קורן , רענן וזוהר, כבר באופן מיידי.
קרם עיניים המכיל תמציות כמהין שחור ותה שחור מותסס, מסייע בהתחדשות התאים ומעניק מראה חיוני לעור מסביב לעיניים. רכיב הקפאין מסייע בהפחה ניכרת לעין של מראה עיגולים הכהים ו/או נפיחות באיזור. האפליקטור החדשני שבשפופרת בעל אפקט קירור מידי, ומאפשר עיסוי אחיד ועדין במיוחד סביב העין. התוצאה: בשימוש יומיומי, קרם העיניים מסדרת רנסנס מסייע בהפחתת עיגולים שחורים, מראה הקמטוטים ונפיחות מסביב לעיניים וכמו מאיר את המבט⃰.
מה מחבר בין פסיכיאטריה ועיצוב אופנה?
פרויקט ייחודי של המרכז לבריאות הנפש "לב השרון"
"שמיכה מחבקת" הוא שמה של תערוכה ייחודית שתיפתח בסוף החודש בשנקר. היא מציגה שיתוף פעולה יצירתי ומרגש בין המחלקה לעיצוב אופנה בשנקר לבית המרכז לבריאות הנפש לב השרון לטיפול בנפגעי.ות טראומה על רקע תקיפה מינית.
אחת מכל שלוש נשים, ואחד מכל שישה ילדים, יעברו תקיפה מינית במהלך חייהם. אירוע של תקיפה מינית הינו טראומטי ויכול להביא להתפתחות של משבר נפשי שאחד מביטוייו הוא קושי בוויסות חושי, המייצר סבל נוראי עד לנתק מוחלט מהעולם ומהסביבה.
במרכז לבריאות הנפש לב השרון מצאו שבאמצעות משקל פיזי קבוע (DPS – deep pressure stimulation) העוטף את הגוף אפשר להביא להקלה פיזית ורגשית משמעותית. המשקל הפיזי הקבוע מאפשר למטופל.ת להרגיש עטופ.ה ובכך לייצר תחושה גופנית ונפשית של חיבוק מערסל ומגן, המרגיע את המטופל.ת.
שמיכה כבדה (Gravity blancket) היא מוצר הקיים בעולם ככלי טיפולי לבעיות שונות, ביניהן הפרעות שינה, הרפיה במצבי לחץ ועוד. השמיכה הכבדה כשמה כן היא – שמיכה השוקלת בין 10 ל-14 ק"ג באמצעות סוגי מילוי שונים. שמיכות כאלה נמצאות בשימוש בבית החולים "לב השרון", לצורכי וויסות חושי ורגשי למטופלים הנמצאים במצב נפשי משברי ובייחוד למטופלות הסובלות מההשלכות של טראומה מינית.
בינואר 2017 חברו מרכז בריאות הנפש לב השרון והמחלקה לעיצוב אופנה בשנקר לפרויקט משותף וחלוצי בו נלקחה השמיכה הכבדה שנעשה בה שימוש עד היום והיא עוצבה מחדש על ידי סטודנטים מהמחלקה לעיצוב אופנה בשנקר. בפרויקט נוצרו 10 שמיכות כבדות בעלות אמירה אסתטית, טיפולית וחברתית המתייחסת לצרכים הייחודיים של נפגעי.ות טראומה מינית.
השמיכות הכבדות שנוצרו בפרויקט ייחשפו לקהל הרחב בתערוכת "שמיכה מחבקת" שתוצג בגלריה לורבר בשנקר. עשר השמיכות יהיו מונחות על גבי פופים במרחב התערוכה, וקהל המבקרים מוזמן להתנסות ולהתכסות.
את תערוכת השמיכות תלווה תערוכת צילומים של הצלמת מירי דוידוביץ ובה עשרה מובילי דעת קהל מעולמות התרבות והספורט מצולמים עם השמיכות: ישראל אהרוני, רות אסרסאי, גלית גוטמן, יעל גולדמן, אברהם טל, טיילור מלכוב, סתיו סטרשקו, הראל סקעת, שחר פאר ומוטי רייף.
אוצר ומנהל קריאייטיבי: רונן לוין.
מרכזת הפרויקט מטעם "לב השרון": ענת כרם-אנג'ל.
רח' ידע עם 8, רמת גן בין התאריכים 29.10-26.11.18.
שעות פתיחה: א'-ה' בשעות 9:00-20:00 וביום ו' 9:00-13:00.
מותג הביוטי SACARA חוגג בימים אלה חמש שנים להיווסדו עם השקה מחודשת של קולקציית האיפור. במסגרת זו משיקה את הקונספט- SACARA TREND.
כחלק ממהפכת הצרכנות ההוגנת בתחום האיפור והקוסמטיקה, גייסה SACARA את מיטב המשאבים כדי להנגיש לצרכנית הישראלית מגוון רחב של מוצרים באיכות גבוהה עם כל החידושים הבינלאומיים, תוך כדי שמירה על מחיר שווה לכל כיס. ההשקעה במהלך נאמדת בכ-2 מיליון ₪.
הרשת גייסה צוות מומחים בינלאומי ומקומי שעבד על פיתוח מוצרי הקולקציה על פי הטרנדים והמגמות הבולטות בתחום.
בימים אלה, תשיק הרשת בכל סניפיה ליין מוצרים חדשים בקטגוריות הביוטי השונות. מעתה, יוכלו הצרכניות ליהנות ממיטב הטרנדים, מרוכזים במקום אחד ובמחיר נגיש ביותר תחת הסלוגן SACARA TREND.
במסגרת הקונספט SACARA TREND, מוצעים מוצרים נקיים ממרכיבים שנויים במחלוקת כמו פרבנים (חומרי שימור סינתטיים) והפורמולות הועשרו בויטמינים נוגדי חמצון ובתמציות צמחים להגנה על העור.
במסגרת המהלך יושקו מוצרים חדשים בכל הקטגוריות. בקטגוריות הקוסמטיקה תושק סידרה עשירה במיוחד הכוללת פריימרים, מייק-אפים, קונסילרים, פלטות ושימרים במרקמים שונים. הקו המנחה של הקולקציה הוא מתן מענה מדויק לכל סוג ומצב עור מגילאי העשרה ועד לגילאים הבוגרים.
חנויות הרשת עוצבו מחדש, ברוח עולם היופי והאופנה, כאשר ברחבת הכניסה של הסניפים מרוכזים כל החידושים בעולם הביוטי.
לדברי משה גולברי, מנכ"ל רשת SACARA: "במסגרת אסטרטגיית החדשנות של המותג, הוחלט לתת דגש לטרנדים בינלאומים הבולטים בענף". לדבריו: "המהלך השיווקי והמקצועי SACARA TREND מגביר את מעורבות המותג בתחום הקוסמטיקה והאיפור מתוך הבנה שהצרכנית העכשווית דורשת איכות גבוהה יותר במחיר אמיתי".
עוד מסר גולברי: "על פי מחקרי קמעונאות, תחום הביוטי הבינלאומי צומח באופן עקבי, וזאת בזכות "תרבות הסלפי" והצורך להיות מוכנים לפורטרט בכל רגע! SACARA שמחה להיות חלק מהמגמה ולספק את הדרישה של קהל אוהדות האיפור בישראל".
רשת SACARA הוקמה בשנת 2013 ונמצאת בבעלות האחים: דוד, יעקב ומשה גולברי. כיום, הרשת מונה 50 סניפים ברחבי הארץ, כשמתוכם 15 סניפים כבר פועלים לפי הקונספט החדש SACARA TREND. ביניהם, סניף קניון גינדי TLV , קניון הזהב (ראשל"צ), קניון עיר ימים (נתניה), רחובות, כרמיאל וחוצות המפרץ. עד סוף שנת 2018 בעלי הרשת צופים כי כל סניפי הרשת יפעלו לפי הקונספט החדש.
מי שמכהנת כפרזנטורית הרשת בימים אלו היא הדוגמנית ואשת העסקים, נטע אלחמיסטר, הממשיכה לקדם את הרשת מזה עונה שלישית ברציפות.
רשת האיפור והטיפוח SACARA משיקה בימים אלה פלטת הארות והצללות. 3 מוצרים ב – 1: קונטור, סומק ושימר.
הפלטה החדשה מכילה שלושה מוצרים הנדרשים לאיפור ברמה היומיומית: קונטור - על בסיס גוון חום-אפרפר ליצירת הצללות מחטבות בפנים, סומק - להענקת גוון סמוק ורדרד ואפרסקי מחמיא ושימר - להארת הפנים, לתוספת זוהר ולהשלמת הפיסול.
האריזה הקומפקטית מתאימה ונוחה לנשיאה ומכילה מברשת קטנה לשימוש אישי. הנוסחה נטולת פרבנים מועשרת במינרלים טבעיים, כמו מינרל המיקה המוסיף נצנוץ פנינתי עדין ובוויטמין e נוגד חמצון להגנה על עור הפנים מפגעי סביבה.
אופן השימוש: יש להניח את הקונטור באזורים שמעוניינים לחטב ולהעמיק: מתחת לעצמות הלחיים, בקו הלסת, על הרקות ובצדי האף.
את הסומק מומלץ להניח על תפוחי הלחיים ולסיים בנגיעת שימר על גבי האזורים הגבוהים בפנים: גשר האף, מצח, סנטר, עצמות הלחיים ועצמות הגבות.
סערה בשערה! המותג Tape It עושה מהפך בתחום ה Hair Styling בישראל!
כמה פעמים עמדת מול המראה והתבאסת שיש לך יום שיער גרוע? זה קורה לכולנו וכשהשיער לא מסתדר – כל היום לא מסתדר.
המותג Tape It הוא זה שהולך לשנות את כל כללי המשחק ולעשות לך סדר בראש, עם תוספות שיער איכותיות ועמידות במיוחד שיגרמו לשיער שלך להיראות מלא נפח, זוהר ובריא בכל מצב.
החזון מאחורי Tape It הוא הרבה יותר מסתם עוד מותג תוספות שיער. מדובר בהעצמה נשית של ממש ומתן הזדמנות לכל אישה באשר היא להרגיש יפה, נשית ובטוחה בעצמה כי כידוע, הכל מתחיל בראש ומקרין על האישיות שלנו.
אופיר יוסף, הבעלים והיזם של המותג Tape It, מוביל את המהלך ביחד עם זהבית מורסי, מעצבת שיער בכירה מבית לוריאל פרופשיונל המשמשת כשגרירת המותג ופרזנטורית שלו ומתמחה בשיקום שיער, בהדרכות למעצבי שיער ושימוש בתוספות שיער במספרה היוקרתית שלה בשיטת טייפ איט – הדבקת תוספות שיער בצורה המאפשרת תוצאה מרשימה במיוחד.
מורסי שואפת להפיץ את בשורת תוספות השיער Tape It וחולמת להעניק לכל אישה בטחון ושלווה פנימית שלדבריה, לא יכולים להתרחש כאשר אנחנו מאוכזבים מן השיער שלנו. היא מספרת על לקוחות אשר עובדות בתפקידים בכירים ויוקרתיים, שחשו ירידה בערך העצמי שלהן כשהשיער התחיל להיראות חלש, פגום, מפוצל וחסר חיים. טיפול בשיטת טייפ איט החזיר לנשים אלו את השפע הפנימי והחיצוני וזהו בדיוק המסר של המותג: חדשנות, עוצמה נשית, חושניות, אהבה וסיפוק עצמי.
מורסי מספרת כי נחשפה למותג טייפ איט לפני כחמש שנים וכמעצבת שיער משגשגת, אשת עסקים, בעלת משפחה ואשה מטופחת – היא התאהבה מיד והחליטה להביא את הבשורה לכל הלקוחות שלה. כאשה שהחלימה ממחלת הסרטן ועברה טיפולים שונים אשר גרמו לה לנשירת שיער מאסיבית, מורסי הבינה מקרוב כמה כוח טמון בשערה של אישה וכמה הוא תורם לבטחון העצמי שלה. מאז, היא משמשת כמובילת המותג במטרה להגשים את החלום לכל אישה בישראל ולהעניק לכולן שיער במראה בלתי מתפשר.
אופיר יוסף, איש עסקים בתחום הביוטי ובכלל, הוא זה שהשיק את המותג לפני כחמש שנים, מתוך שאיפה לקדם את תחום תוספות השיער בישראל למקומות חדשים ומסעירים. מיטב הסלבס בישראל כבר גילו את השיטה: ליהיא גרינר, עינב בובליל, נסרין קדרי ועוד. כולן נהנות מתוספות שיער 100% טבעי ולא מעובד ובשיטה ייחודית המאפשרת טיפול מהיר, עמיד לאורך זמן וחשוב לא פחות – מאפשר הסרה זריזה במידת הצורך. בנוסף, התוספות מותאמות במיוחד לתרבות הישראלית ולמזג האוויר המקומי ומגלות עמידות שיא גם בבילוי בים ובבריכה. הן מגיעות במגוון עצום של צבעים ואורכים, כדי להתאים לכל אישה. מדבקות הטייפאיט מיוצרות בארצות הברית תחת התקנים המחמירים ביותר ופיקוח הדוק של ארגוני הבריאות.
תשכחי את כל מה שחשבת שידעת על תוספות שיער. הימים בהם ישבו שעות במספרה כדי להלחים תוספות ברמה ירודה, נגמרו. Tape It מאפשרת לך לא רק להתחדש בלוק מהמם תוך 30 דקות בלבד, אלא אלו הן גם תוספות השיער היחידות שניתן לצבוע ולהבהיר ללא חשש. לך רק נשאר לשבת וליהנות מהתהליך הקצר, בסופו תקומי בכל בוקר מחדש ליום שיער מושלם.